
	[bookmark: nev]KISS GYULA RICHÁRD
kiss.gy.richard@gmail.com
Épületgépészeti és eljárástechnikai gépészmérnöki mesterképzési szak
MSc, 2. félév
Budapesti Műszaki és Gazdaságtudományi Egyetem
Gépészmérnöki Kar
	
[bookmark: _GoBack]






Témavezető:
	Dr. Horváth Miklós
egyetemi docens, BME GPK




Villamosenergia fogyasztási profilokon alapuló napelemesrendszer-méretezés

A hazai napelemes rendszerek méretezését az eddigi szaldós elszámolás mellett az éves villamosenergia-fogyasztás alapján végezték, azonban a szaldó elszámolás kivezetésével ez a megközelítés már nem alkalmazható. A dolgozatban hazai lakóépületek okosmérős villamosenergia-fogyasztási adatai alapján vizsgálom, hogy különböző fogyasztási profilok és napelemes rendszertulajdonságok mellett hogyan változnak a napelemes rendszert leíró indikátorok. A fogyasztói profilok az éves fogyasztáslefutást tekintve három fő kategóriát tartalmaznak: a fűtési fogyasztást tartalmazónál a téli időszakban, a hűtési fogyasztást tartalmazónál a nyári időszakban jelentkezik fajlagosan magasabb fogyasztás, míg a harmadik csoportban az éves fogyasztás kiegyenlített. A napelemes rendszert értékelő indikátorok közül az önfogyasztást, önellátást, öntermelést és a hálózathasználati tényezőt fogom használni. Célom az optimális napelemes rendszer paramétereinek meghatározása a különböző fogyasztási profilok alapján, emellett a napelemes rendszerek megtérülését is vizsgálom havi szaldós, valamint bruttó elszámolás feltételezésével. A dolgozat eredményei alapján hazai fogyasztási mintázatokhoz tartozóan optimális rendszerkialakítási javaslatok fogalmazhatóak meg.



